ანასტასია მეტელკინა

ანასტასია ნიკოლაევნა მეტელკინა (Анастасия Николаевна Метёлкина; დ.10 მარტი, 2005, ვლადიმირი, რუსეთი) — რუსი მოციგურავე, რომელიც  საქართველოს სახელით ასპარეზობს. თავის ამჟამინდელ პარტნიორთან, ლუკა ბერულავასთან ერთად, იგი ევროპის ჩემპიონატის სამგზის მედალოსანი, 2024–25 წლების გრან-პრის ფინალის ბრინჯაოს პრიზიორი და გრან-პრის სერიის სამგზის მედალოსანია.ახალგზარდულ დონეზე ( junior level) მეტელკინა/ბერულავა ორგზის მსოფლიო ახალგაზრდა ჩემპიონები არიან (2024 2025) 2023-24 წლის გრან პრის ფინალის ახალგაზრდა ჩემპიონები და ISU-ის გრან პრის ეტაპების ორგზის ოქროს მედლის მფლობელები.

მანამდე მეტელკინა დანიილ პარკმანთან ერთად ასპარეზობდა, რომელთანაც მოიპოვა ბრინჯაოს მედალი 2022 წლის ესპოს გრან-პრიზე და ვერცხლის მედალი 2021 წლის ზაგრების „ოქროს ტრიალი“ (Golden Spin of Zagreb).მეტელკინა და პარკმანი იყო საქართველოს პირველი წარმომადგენელი წყვილი, რომელმაც მსოფლიო ჩემპიონატზე იასპარეზა 2021  წელს.

პირადი ცხოვრება
მეტელკინა დაიბადა 2005 წლის 10 მარტს,ვლადიმირში,რუსეთში. ის ვარჯიშობს პერმში, რუსეთი. პარტნიორ ლუკა ბერულავასთან ერთად.

კარიერა
მეტელკინამ დაიწყო ფიგურული სრიალი 2009  წელს.პირველი პარტნიორები იყვნენ დანიილ შვესტოვი და ილია კრასინკოვი,რომლებთან ერთდაც ის წარმოადგენდა რუსეთს.

მეწყვილეებთან მუშაობა
2020-21 სეზონი

2020 წლის დეკემბერში მეტელკინამ გამოაცხადა,რომ ის მეწყვილეა რუსი მოციგურავის დანიილ პარკმანის,რომელთან ერთადაც ის წარმოადგენდა რუსეთს.
2021 წლის თებერვალში გამოცხადდა,რომ წყვილმა მინიმალური ტექნიკური ქულები მოიპოვა,რომ ეასპარეზათ 2021 წლის მსოფლიო ჩემპიონატზე, რომელიც გაიმართა სტოკჰოლმში შვედეთში.

ჩემპიონატებზე ისინი როგორც წყვილი ისე გამოდიოდნენ, მეტელკინა/პარკმანი,მათ მოკლე პროგრამაში მეთოთხმეტე და თავისუფალ სრიალში მეთექვსმეტე ადგილი დაიკავეს. საერთო ჯამში  მეთექვსმეტე ადგილით დაასრულეს ჩემპიონატი. ისინი იყვნენ პირველი წყვილი მსოფლიო ჩემპიონატზე, რომელმაც საქართველო წარმოადგინა.

2021-22 სეზონი

მეტელკინა/პარკმანმა სეზონი ვერცხლის მედლით დაიწყეს 2021 წლის ბუდაპეშტის თასზე,რის შემდეგაც 2021 წლის ვარშავის თასზე მეხუთე ადგილი დაიკავეს.2021 ზაგრების ოქროს ტრიალზე წყვილმა კვლავ ვერცხლის მედალი 
მოიპოვა.

მიუხედავად იმისა,რომ მათ მონაწილეობა უნდა მიეღოთ 2022 წლის ევროპის ჩემპიონატზე,ასევე 2022 წლის მსოფლიო ჩემპიონატზე გამოსასვლელად,საბოლოოდ ორივე შეჯიბრიდან მოიხსნენ და მათი ადგილი საფინა/ბერულავა  დაიკავეს.
2022-23 სეზონი:Grand Prix medal
მეტელკინა/პარკმანმა სეზონი 2022 წლის ნებელჰომის თასზე გახსნეს და მეხუთე ადგილი დაიკავეს.ამის შემდეგ მათ გრანდ-პრის სერიაში მიიღეს მონაწილეობა 2022 წლის MK John Thropy-ზე მეოთხე ადგილზე გავიდნენ,ხოლო 2022 წლის "ესპუს გრანდ-პრის" ეტაპზე ბრინჯაოს მედალი მოიპოვეს.

მიუხედავად იმისა,რომ მეტელკინა/პარკმანი 2023 წლის ევროპის ჩემპიონატზე მონაწილეობისთის იყვნენ შერჩეულნი,მათ საბოლოოდ პარტნიორობა 2022  წლის დეკემბერში დაასრულეს.

მუშაობა ლუკა ბერულავასთან
2023-24 სეზონი: მეტელკინა/ბერულავას დებიუტი,ევროპის ჩემპიონატის ვერცხლის მედალი და ახალგაზრდათა მსოფლიო ჩემპიონობა
250px|მინი|მარცხნივ|მეტელკინა და ბერულავა 2024 წლის მსოფლიო ჩემპიონატზე

2023 წლის ივნისში გამოცხადდა, რომ მეტელკინას ახალი პარტნიორი  ლუკა ბერულავა იქნებოდა. მეტელკინა/ბერულავას კონკურენტული დებიუტი ახალგაზრდათა გრან-პრის სერიაზე შედგა რაც მეტელკინასთვის პირველი ასეთი გამოცდილება იყო და 2023 წლის JGP თურქეთში, სტამბოლში, ოქროს მედალი მოიპოვა. მიუხედავად იმისა რომ, თავისუფალ პროგრამაში ისინი ორჯერ დაეცნენ, მათ მაინც შეძლეს უპირატესობა მოეპოვებინათ ამერიკელ ვერცხლისმედალოსნებთან, ფლორესთან/ვანგთან, თითქმის 27 ქულის სხვაობით
ორი კვირის შემდეგ მათ მეორე ეტაპზე 2023 წლის JGP უნგრეთში, ბუდაპეშტში — იასპარეზეს. ნახტომის ელემენტებისთვის არსებული სირთულეების მიუხედავად, მათ კვლავ იოლად გაიმარჯვეს. მეტელკინა/ბერულავას შედეგებიდან გამომდინარე, ისინი დეკემბერში გასამართ ახალგაზრდათა გრან-პრის ფინალში მოხვდნენ და  მათ განაცხადეს, რომ ამ პერიოდში უფროსთა დონეზე გამოცდილების დაგროვებას გეგმავდნენ
.

მეტელკინა/ბერულავამ უფროსთა დონეზე დებიუტი ვარშავის თასზე შეადგინეს, სადაც ოქროს მედალი მოიპოვეს, შემდეგ ისინი ახალგაზრდათა გრან-პრის ფინალში შევიდნენ, რომ საუკეთესო წყვილის ტიტული აეღოთ და კანადელ ვერცხლისმედალოსნებს, კემპს/ელიზაროვს, 34 ქულით აჯობეს. ისინი პირველი ქართველი წყვილია, რომელმაც ახალგაზრდათა გრან-პრის ფინალის ოქროს მედალი მოიპოვა.

2024 წლის ევროპის ჩემპიონატზე, კაუნასში, საუკეთესოებს შორის შესულმა მეტელკინა/ბერულავამ მოკლე პროგრამაში პირველი ადგილი დაიკავა და მცირე ოქროს მედალი მოიგო. თავისუფალ პროგრამაში მეტელკინამ ორივე ნახტომში დაუშვა შეცდომა, რის შედეგადაც ამ სეგმენტში მეხუთე ადგილზე გავიდნენ და საერთო ჩათვლაში მეორე პოზიციაზე ჩამოიწის. ისინი იტალიელ ჩემპიონებს ბეკარის/გვარისეს 3.05 ქულით ჩამორჩნენ. ბერულავამ აღნიშნა: „ყველაფერი არ გამოგვივიდა, მაგრამ ეს ჩვენი პირველი სეზონია ერთად და ვერცხლის მედალიც მედალია".

უფროსთა ჩემპიონატზე მედლის მოპოვების შემდეგ და ახალგაზრდათა შეჯიბრებებში დაბრუნებამდე, მეტელკინა/ბერულავა 2024 წლის ახალგზარდათა მსოფლიო ჩემპიონატზე, ტაიბეიში საუკეთესოებად ითვლებოდნენ. მათ მოკლე პროგრამა 9.20 ქულიანი უპირატესობით მოიგეს. მიუხედავად იმისა, რომ თავისუფალ პროგრამაში სირთულეები ჰქონდათ და ოთხივე ნახტომის ელემენტზე შეცდომა დაუშვეს, საბოლოოდ ოქროს მედალი მაინც მოიპოვეს. ორივემ განაცხადა, რომ თავისუფალი პროგრამის პრობლემების შემდეგ ვარჯიშზე კიდევ უფრო მეტად იმუშავებდნენ.

2024 წლის მსოფლიო ჩემპიონატზე, მონრეალში, მეტელკინა/ბერულავას გუნდურად უფროსთა მსოფლიო ჩემპიონატზე დებიუტი შედგა. მოკლე პროგრამის შემდეგ ისინი მეხუთე ადგილს იკავებდნენ და მხოლოდ 0.08 ქულით ჩამორჩნენ მეოთხეადგილოსან გერმანელებს ჰაზე/ვოლოდინს, რის გამოც თავისუფალი პროგრამის ფინალში ვერ მოხვდნენ. თავისუფალ პროგრამაში მათ რამდენიმე შეცდომა დაუშვეს, რის შედეგადაც ამ სეგმენტში მეათე ადგილზე გავიდნენ და საერთო ჩათვლაში მეშვიდე ადგილზე ჩამოიწიეს. გამოსვლის შემდეგ დამწუხრებულმა ბერულავამ თქვა: „ახლა სიტყვები არ მყოფნის, რომ ამ გამოსვლას კომენტარი გავუკეთო.

2024-25 სეზონი:პირველი ოქროს მედალი გრან-პრის ეტაპზე, ევროპის ბრინჯაოს მედალი და ახალგაზრდათა მსოფლიო ჩემპიონატზე მეორე ოქროს მედალი

მეტელკინა/ბერულავამ სეზონის დასაწყისში Challenger-ის სერიაში მონაწილეობა არ მიიღეს,როგორც ბერულავამ განმარტა, მათ მიაჩნდათ, რომ წინა სეზონი „ზედმეტად ადრე“ დაიწყეს, რის შედეგადაც ყველაზე მნიშვნელოვანი ტურნირების დროისთვის უკვე გადაღლილები იყვნენ.
გრან-პრის სერია მათთვის 2024 წლის Skate America-ზე დაიწყო. მოკლე პროგრამაში ისინი მესამე ადგილზე გავიდნენ, თუმცა თავისუფალ პროგრამაში მეოთხე ადგილის დაკავების შემდეგ, რომელშიც რამდენიმე ნახტომში შეცდომა და "სიკვდილის სპირალში" დაცემაც დაფიქსირდა, საერთო ჯამში მეოთხე ადგილზე გადაინაცვლეს. ბრინჯაოს მედალს ისინი ქულის უმცირესი სხვაობით ჩამორჩნენ, თუმცა მეტელკინამ აღნიშნა, რომ „ბრინჯაოს მედალისთვის მცირე სხვაობა ნამდვილად არ არის მთავარი,მთავარი ის შეცდომებია, რომელთა გამოსწორებაზეც უნდა ვიმუშაოთ“.
250px|მინი|მარჯვნივ|მეტელკინა და ბერლუავა 2025 წლის მსოფლიო ჩემპიონატზე მოკლე პროგრამას ასრულებენ
მეორე შეჯიბრებაზე, 2024 წლის NHK Trophy-ზე, მეტელკინა/ბერულავამ ოქროს მედალი მოიპოვა და მსოფლიო ჩემპიონები მიურა/კიჰარა დაამარცხა. ეს გახდა პირველი გრან-პრის მედალი, რომელიც ქართველ წყვილთა გუნდს ოდესმე მოუპოვებია. ბერულავამ აღნიშნა, რომ ისინი ამ მიღწევით „უზომოდ ამაყები“ იყვნენ.მალევე ამის შემდეგ მათ მონაწილეობა მიიღეს 2024 წლის CS Warsaw Cup-ში და გამარჯვებაც მოიპოვეს.

გრან-პრის ეტაპებზე მიღწეული შედეგების წყალობით მეტელკინა/ბერულავამ გრან-პრის ფინალში ასპარეზობის უფლება მოიპოვა. მოკლე პროგრამაში მათ მესამე ადგილი დაიკავეს და ახალი რეკორდი 72.26 ქულა დააფიქსირეს. თავისუფალ პროგრამაში ისინი მეორე ადგილზე გავიდნენ ერთადერთი შეცდომა მეტელკინას დაუმთავრებელი ბრუნვის მქონე ნახტომი იყო. საერთო ჯამში წყვილმა მესამე ადგილი შეინარჩუნა 
და ბრინჯაოს მედალიც მოიპოვა.

250px|მინი|მარცხნივ|მეტელკინა და ბერლუავა 2025 წლის მსოფლიო ჩემპიონატზე თავისუფალი სრიალის შემდეგ
შემდეგ თვეს, 2025 წლის ევროპის ჩემპიონატზე, მეტელკინა/ბერულავა  ერთ-ერთ საუკეთესო წყვილად მიიჩნეოდა, თუმცა მოკლე პროგრამაში დაშვებული მრავალი შეცდომის გამო მხოლოდ მეცხრე ადგილი დაიკავა. თავისუფალ პროგრამაში მათ ძლიერი გამოსვლა აჩვენეს, ამ სეგმენტში მესამე ადგილი მოიპოვეს და საბოლოო ჩათვლაში მესამე ადგილით დაწინაურდნენ, რითაც სეზონის განმავლობაში მეორე ბრინჯაოს მედალი მოიგეს, დიდ საერთაშორისო შეჯიბრებაზე.

მეტელკინა/ბერულავამ გადაწყვიტა ახალგაზრდულ დონეზე დაბრუნება და 2025 წლის ახლაგაზრდულ მსოფლიო ჩემპიონატში მონაწილეობა, რაც ფიგურული სრიალის წრეებში გარკვეული კრიტიკა გამოიწვია. ბერულავამ ეს გადაწყვეტილება დაიცვა და აღნიშნა, რომ ის სრულად შეესაბამებოდა ISU-ის წესებს, ხოლო მიზანი იყო მეტი შეჯიბრებითი გამოცდილებისა და მსოფლიო რეიტინგის ქულების დაგროვება. წყვილმა შეჯიბრების ორივე პროგრამა დიდი უპირატესობით მოიგო და ზედიზედ მეორე ახალგაზრდული მსოფლიო ტიტული მოიპოვა (ბერულავასთვის — მესამე), თითქმის 27-ქულიანი სხვაობით.

2025 წლის მსოფლიო ჩემპიონატზე მათ მოკლე პროგრამაში მეოთხე ადგილი დაიკავეს, თავისუფალ პროგრამაში — მეექვსე, ხოლო საერთო ჩათვლაში კვლავ მეოთხე ადგილზე გავიდნენ. „გულწრფელად რომ ვთქვა, მეოთხე ადგილით კმაყოფილები ვართ, იმის გათვალისწინებით, რაც ვაჩვენეთ,“ — აღნიშნა ბერულავამ. „სეზონი გრძელი იყო, თუმცა ჩვენი მწვრთნელების კარგი მომზადების წყალობით თავს დაღლილად არ ვგრძნობთ. ჯერ კიდევ მზად ვართ გამოსასვლელად და ძალიან გვინდა, მსოფლიო გუნდურ თასზე მოვხვდეთ.“

სეზონი მეტელკინა/ბერულავამ 2025 წლის მსოფლიო გუნდურ თასზე დაასრულა, სადაც როგორც მოკლე, ისე თავისუფალ პროგრამაში მესამე ადგილი დაიკავა, ხოლო საქართველოს ნაკრებმა საერთო ჩათვლაში მეექვსე ადგილი მოიპოვა. ამ შეჯიბრებაზე წყვილმა ახალი პირადი რეკორდები დააფიქსირა როგორც მოკლე პროგრამაში, ისე საერთო ქულებში. „ამ შეჯიბრებაზე ციგურაობა უფრო მარტივად გრძნობა, რადგან მხარდაჭერა ძალიან დიდია,“ — თქვა მეტელკინამ. „ვიმედოვნებთ, რომ ოლიმპიურ გუნდურ შეჯიბრებაში მოვხვდებით, და ეს ტურნირი ჩვენთვის კარგი პრაქტიკა იყო. აქ ყოფნა ჩვენთვის ძალიან მნიშვნელოვანი იყო.“
2025-26 სეზონი: ევროპელი ჩემპიონები

250px|მინი|მარცხნივ|მეტელკინა და ბერულავა 2025 წლის Skate America-ს მოკლე პროგრამის გახსნაზე
მეტელკინა/ბერულავამ 2025–26 წლების სეზონი სექტემბერში გახსნა 2025 წლის CS Kinoshita Group Cup-ზე, სადაც ვერცხლის მედალი მოიპოვა. მომდევნო თვეს მათ ოქროს მედალი მოიპოვეს 2025 წლის CS Trialeti Trophy-ზე.

ორი კვირის შემდეგ წყვილმა 2025 წლის Cup of China-ზე იასპარეზა და ინდივიდუალურ გრან-პრის ტურნირებზე მეორე ოქროს მედალი მიიღეს. თავისუფალი პროგრამის შემდეგ ბერულავამ აღნიშნა: „დღეს საკმაოდ რთული დღე იყო. მიხარია, რომ ამ ოქროს მედლისთვის ბოლომდე ვიბრძოლეთ და ნახტომზე დაშვებული შეცდომის შემდეგ არ დავნებდით.“

შემდეგ თვეს მეტელკინა/ბერულავამ 2025 წლის Skate America-ზე ვერცხლის მედალი მოიპოვა. ისინი მოკლე პროგრამაში პირველ ადგილზე გავიდნენ, თუმცა თავისუფალ პროგრამაში დაშვებული მნიშვნელოვანი შეცდომების გამო მხოლოდ მეოთხე ადგილი დაიკავეს. ბერულავამ თქვა: „სამწუხაროდ, დღევანდელი გამოსვლა ვერ გამოვიდა ისე, როგორც გვინდოდა, მაგრამ ბევრს ვიმუშავებთ. გვინდა გაუმჯობესება და ფსიქოლოგიურ მხარესაც განსაკუთრებულ ყურადღებას დავუთმობთ.“

გრან-პრის ორივე ეტაპზე მედლების მოპოვების შემდეგ მეტელკინა/ბერულავამ 2025–26 წლების ფიგურული სრიალის გრან-პრის ფინალში მონაწილეობის უფლება მოიპოვა. მეტელკინამ შეჯამებისას აღნიშნა: „ახლა ცოტას ამოვისუნთქებთ და ჩვენს შეცდომებზე ვიმუშავებთ. ასევე ძალიან მიხარია,რომ ფინალი იაპონიაში ტარდება, იაპონიაში ჩვენ ყოველთვის ძალიან კარგად ვსრიალებთ"
250px|მინი|მარჯვნივ|მეტელკინა და ბერულავა 2025 წლის Skate America-ზე თავისუფალი სრიალის დროს სიკვდილის სპირალს ასრულებენ.

დეკემბერში მეტელკინა/ბერულავამ 2025–26 წლების გრან-პრის ფინალში მეოთხე ადგილი დაიკავა. მათ მოკლე პროგრამაში მესამე ადგილი დაიკავეს, ხოლო თავისუფალ პროგრამაში — მეოთხე, არასტაბილური აწევის გამო.
„სრიალი ნორმალური იყო, თუმცა შეცდომები დავუშვით,“ — აღნიშნა ბერულავამ. — „ფინალის შემდეგ სახლში დავბრუნდებით და ძალიან ბევრს ვივარჯიშებთ, რათა ევროპის ჩემპიონატი მოვიგოთ.“

მომდევნო თვეში წყვილმა 2026 წლის ევროპის ჩემპიონატზე ოქროს მედალი მოიპოვა და გახდა პირველი ქართველი სპორტული წყვილი, რომელმაც ევროპის ჩემპიონობა იზეიმა.
„გიჟურად ბედნიერები ვართ, რომ ევროპის ჩემპიონები გავხდით!“ — განაცხადა მეტელკინამ. — „ბრინჯაო გვქონდა, ვერცხლიც მოვიპოვეთ და ახლა საბოლოოდ ოქროს მედალიც ავიღეთ. ამ წუთას უფრო ბედნიერები ვერ ვიქნებოდით!“

შემდეგ მეტელკინა/ბერულავა 2026 წლის ზამთრის ოლიმპიურ თამაშებზე იასპარეზებს.
„ამჟამად სიტუაცია ძალიან საინტერესოა,“ — თქვა ბერულავამ ოლიმპიადის შესახებ. — „საინტერესოა, რადგან ლიდერი არ არსებობს. ექვსი ძლიერი გუნდი ვართ და ყველა ოქროს მედლისკენ ისწრაფვის. თითოეულ ჩვენგანს, ყველა სპორტსმენს, ერთი და იგივე მიზანი აქვს.“

6 თებერვალს მეტელკინა/ბერულავამ 2026 წლის ზამთრის ოლიმპიური თამაშების ფიგურული სრიალის გუნდურ შეჯიბრებაში მოკლე პროგრამაში მეორე ადგილი დაიკავა.
„ეს იყო მშვიდი სრიალი,“ თქვა მეტელკინამ.„ჩვენ საკუთარ თავში დარწმუნებულები ვართ და ჩვენი მწვრთნელებიც და ფედერაციაც გვიჭერენ მხარს. ყველაფრის გაკეთება შეგვიძლია და ვარჯიშები შესანიშნავად მიმდინარეობდა" ოლიმპიურ თამაშებამდე ძალიან კარგი სავარჯიშო კვირა გვქონდა, ამიტომ მშვიდად გამოვედით და ის გავაკეთეთ,რისი გაკეთბაც ვიცოდით, რომ შეგვეძლო.“

რესურსები ინტერნეტში

Anastasiia Metelkina & Luka Berulava at SkatingScores

 Anastasiia Metelkina & Daniil Parkman at SkatingScores
 Anastasiia Metelkina at Milano Cortina 2026


სქოლიო

კატეგორია:ცოცხალი ადამიანები
კატეგორია:დაბადებული 10 მარტი
კატეგორია:დაბადებული 2005
კატეგორია:ქალი სპორტსმენები
კატეგორია:მოციგურავეები